Han blev boende på Gjorslev med sin hustru Karine Lucia Debes og havde yderligere en residens i [[Skindergade]] i [[København]]. I årene [[1801]]-[[1804|04]] udskiftede han de 4 omkringliggende landsbyer – [[Busene]], [[Mandemarke]], [[Busemarke]] og [[Magleby (Møn)|Magleby]] – og af overskudsjorden oprettede han 8 nye husjordlodder. Han føjede en del bygninger til hovedgården, og i 1803 blev '''Stengården''' beliggende i den vestlige udkant af Klinteskoven ved landsbyen Busene opført med en lade af kampesten. I dag er Stengården indrettet som Bed & Breakfast med mulighed for en [[bondegårdsferie]].
Bygninger,_konstruktioner_og_anlæg